ආපසු නිවස බලා යන අතර නිලංගට පහර දුන් රම්බෝ පිහිය වෙළට විසි කළ තරුණයා නිවසේ පිටුපස ළිඳ වෙත ගොස් ලේ තැවරුණ ඇඳුම් මාරු කර ඒවා සියල්ල පුලුස්සා දැමුවේය. වෛරය පිරිමැසූ ඔහු කිසිවක් නොවුවා සේ කාලය ගත කළේය. එහෙත් අපරාධයක් කර මොන තරම් පරෙස්සමෙන් සාක්ෂි විනාශ කරන්නට තැත් කළ ද අපරාධකරුවන්ට ගැලවීමක් නොවන බව තහවුරු කරමින් නිලංගගේ මිනීමරුවා පොලිසියට කොටු විය. දඩබ්බර තරුණයෙකුගේ, නොමග ගිය තරුණයෙකුගේ වැරදි ක‍්‍රියාවක් නිසා අහිංසක තරුණයෙක් මිනීමරුවෙක් බවට පත් විය. අත්අඩංගුවට ගත් සැකකාර තරුණයා කළ පාපොච්චාරණයට අනුව ඔහු විසි කළ පිහිය සොයා ගත් අතර පුලුස්සා දැමූ ඇඳුම්වල කොටස් ද හමු විය. අසල්වැසි වෙළෙඳ සලේ හිමිකරු පැවසූ පරිදි පැනගිය තරුණයා හැඳ සිටියේ රතු පැහැ ටීෂර්ට් එකක් හෝ කමිසයකි. පිළිස්සූ ඇඳුම් කොටස් අතරින් ඉතිරිව තිබූ රතුපාට කොටස්වලින් ඒ සාක්ෂිය තහවුරු විය.
නිලන්ගට පහර දුන් පිහිය කුමක්ද
රම්බෝ පිහිය